**Τραγούδι μετά τη βροχή**

*Τρένα (περνούν) μετά τη βροχή από πόλη σε πόλη,*

*στο δρόμο μικρή στάση,*

*κατεβαίνω, τη γνωρίζω*

*και δίπλα απ’ τα πέτρινα σπίτια ακούω πάλι*

*τις αγελάδες και τις κατσίκες μες στο γρασίδι.*

*Και τώρα μετά από χρόνια μες στη βροχή,*

*κανείς δεν θα με αναγνωρίσει, ο Τσίπζο ο ντροπαλός.*

*Και όλα τα μικρά παιδιά του χωριού,*

*γυρνώντας από το σχολείο χαχανίζουν,*

*βλέποντας κάποιον που δεν γνωρίζουν.*

*Ποιος να θυμάται άραγε το γιο του κουρέα;*

*Απομακρύνομαι από την αμαξοστοιχία,*

*τραγουδώντας στο δρόμο της επιστροφής.*

*Τραγούδι μετά τη βροχή, τραγούδι μετά τη βροχή,*

*που η μάνα μου μού έμαθε να τραγουδώ.*

*Τραγούδι μετά τη βροχή, τραγούδι μετά τη βροχή,*

*παλιό τραγούδι που βγαίνει από τα παράθυρα*

*και μου φέρνει αναμνήσεις.*

*Μετά τη βροχή, στους δρόμους,*

*η ζωή κυλά όπως άλλοτε,*

*η αβεβαιότητα μ’ ακολουθεί ακόμη.*

*Ελεύθερος να γυρίσω σπίτι,*

*θυμάμαι το χαρούμενο τραγούδι*

*και τώρα το ξεχνώ,*

*ίσως να τ’ αποφεύγω εξαιτίας της βροχής.*

*Στην πλατεία, κοντά στο μαγαζί με τα κρασιά,* **[81]**

*ξαφνικά κάποιος φωνάζει «ο Τσίπζο γύρισε».*

*Όσοι κάθονται στα καφενεία*

*με χαιρετούν λες και τίποτε δεν συνέβη.*

*Εδώ όλα κυλούν όπως πάντα, κανονικά.*

*Απομακρύνομαι από την αμαξοστοιχία*

*και κλαίω στο δρόμο της επιστροφής.*

*Μετά τη βροχή, στους δρόμους,*

*η ζωή κυλά όπως άλλοτε.*

*Η αβεβαιότητα μ’ ακολουθεί ακόμη.*

*Ελεύθερος να γυρίσω σπίτι,*

*θυμάμαι το χαρούμενο τραγούδι*

*και τώρα το ξεχνώ,*

*ίσως να τ’ αποφεύγω εξαιτίας της βροχής.*

**Εκτέλεση:** Γιεούντα Πόλικερ

**Στίχοι:** Γιαακώβ Γκιλάντ

**Μουσική:** Γιεούντα Πόλικερ